
OSJEČKO-BARANJSKA ŽUPANIJA
OSNOVNA ŠKOLA
 „SILVIJE STRAHIMIR KRANJČEVIĆ“
LEVANJSKA VAROŠ
    OIB: 84240970996

KLASA: 008-01/26-01/01
URBROJ: 2121-20-26-01
Levanjska Varoš, 01. srpnja 2026.

[bookmark: _Hlk232792712]Na temelju članka 5. stavka 5. Zakona o pravu na pristup informacijama („Narodne novine“, broj 25/13, 85/15 i 69/22) i članka 65. Statuta Osnovne škole „Silvije Strahimir Kranjčević“, Levanjska Varoš, ravnateljica škole donosi:

PLAN
SAVJETOVANJA SA ZAINTERESIRANOM JAVNOŠĆU
za Nacrt Pravilnika o provedbi postupaka jednostavne nabave

1. PRAVNA OSNOVA

[bookmark: _Hlk232793567]Osnovna škola „Silvije Strahimir Kranjčević“, Levanjska Varoš provodi savjetovanje sa zainteresiranom javnošću, a sukladno članku 11. stavak 1. Zakona o pravu na pristup informacijama („Narodne novine“, broj 25/13, 85/15 i 69/22). Navedeni članak propisuje obvezu tijela javne vlasti da prilikom donošenja općih akata (odnosno drugih strateških ili planskih dokumenata) kojima se utječe na interese građana i pravnih osoba provede savjetovanje sa zainteresiranom javnošću. 
Donošenje novog Pravilnika o provedbi postupaka jednostavne nabave u Osnovnoj školi „Silvije Strahimir Kranjčević“, Levanjska Varoš (u daljnjem tekstu: Pravilnik) predlaže se radi potrebe usklađivanja s Izmjenama i dopunama Zakona o javnoj nabavi („Narodne novine“ broj 48/26) kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno EOJN RH).

2. PREDMET SAVJETOVANJA

Predmet savjetovanja je Nacrt Pravilnika o provedbi postupaka jednostavne nabave u Osnovnoj školi „Silvije Strahimir Kranjčević“, Levanjska Varoš.

3. CILJ I SVRHA SAVJETOVANJA

Cilj savjetovanja je prikupljanje mišljenja, primjedbi odnosno prijedloga javnosti, a u svrhu unapređenja kvalitete i transparentnosti Pravilnika te osiguravanja usklađenosti s važećim propisima. 
S obzirom na navedeno, pozivaju se svi zainteresirani da u propisanom roku dostave svoja mišljenja, primjedbe odnosno prijedloge na Nacrt Pravilnika na za to propisanom Obrascu.

4. NAČIN PROVEDBE SAVJETOVANJA

Savjetovanje se provodi objavom Nacrta Pravilnika na mrežnoj stranici škole, poveznica: https://os-sskranjcevic-levanjska-varos.skole.hr/o-skoli/skolski-dokumenti/javna-nabava/

Zainteresiranoj javnosti daje se mogućnost da dostavi svoje primjedbe, prijedloge i mišljenja. 

To se može učiniti na sljedeći način:
· elektroničkom poštom na službeni e-mail škole:
 ured@os-sskranjcevic-levanjska-varos.skole.hr
· pisanim putem na adresu škole: Osnovna škola „Silvije Strahimir Kranjčević“, Levanjska Varoš, Glavna 62, 31 416 Levanjska Varoš.

5. TRAJANJE SAVJETOVANJA

Sukladno članku 11. stavak 3. Zakona o pravu na pristup informacijama („Narodne novine“, broj 25/13, 85/15 i 69/22) savjetovanje traje 30 dana, a provodi se od 01. srpnja 2026. do 31. srpnja 2026. Mišljenja, primjedbe i prijedlozi zaprimljeni nakon isteka roka neće se razmatrati.

6. OBRADA ZAPRIMLJENIH MIŠLJENJA, PRIMJEDBI ODNOSNO PRIJEDLOGA

Po isteku roka za zaprimanje mišljenja, primjedbi odnosno prijedloga, izradit će se Izvješće o provedenom savjetovanju. Navedeno Izvješće sadržavat će pregled zaprimljenih mišljenja, primjedbi odnosno prijedloga ako budu podneseni te očitovanja o istima.
Izvješće će se objavit na mrežnim stranicama škole, poveznica:
https://os-sskranjcevic-levanjska-varos.skole.hr/o-skoli/skolski-dokumenti/javna-nabava/

Ravnateljica:
Nataša Šego, prof.

image1.jpeg




